ลิเวอร์พูล
ลิเวอร์พูล ( ) เป็นนครและเป็นโบโรมหานครในเทศมณฑลเมอร์ซีย์ไซด์ ภาคตะวันตกเฉียงเหนือของประเทศอังกฤษ ลิเวอร์พูลตั้งอยู่ทางตะวันออกของปากน้ำเมอร์ซีย์ (Mersey Estuary) ลิเวอร์พูลก่อตั้งมาตั้งแต่ ค.ศ. 1207 และได้รับฐานะเป็น “นคร” ในปี ค.ศ. 1880

จากการสำรวจสำมโนประชากรใน ค.ศ. 2006 ลิเวอร์พูลมีประชากรทั้งหมดประมาณ 435,500 คน โดยมีความหนาแน่นเป็นจำนวน 5,001 คนต่อหนึ่งตารางกิโลเมตร เมื่อรวมประชากรในปริมณฑลแล้วก็เป็น 816,216 คน
ในทางประวัติศาสตร์ของมณฑลเดิมลิเวอร์พูลเป็นส่วนหนึ่งของแลงคาสเชอร์ ความรุ่งเรืองของลิเวอร์พูลมาจากการเป็นเมืองท่าสำคัญ ภายในคริสต์ศตวรรษที่ 18 การติดต่อค้าขายกับแคริบเบียน, ไอร์แลนด์ และแผ่นดินใหญ่ยุโรป และความสะดวกในการติดต่อค้าขายกับการค้าทาสข้ามมหาสมุทรแอตแลนติค (Atlantic Slave Trade) ยิ่งทำให้เศรษฐกิจเติบโตมากยิ่งขึ้น ภายในต้นคริสต์ศตวรรษที่ 19 40% ของการค้าขายในโลกต้องผ่านเมืองท่าลิเวอร์พูลซึ่งทำให้ลิเวอร์พูลกลายเป็นเมืองสำคัญที่สุดเมืองหนึ่งของอังกฤษ
ผู้ที่มาจากลิเวอร์พูลมักจะเรียกกันว่า “ลิเวอร์พัดเลียน” (Liverpudlians) หรือ “สเกาส์” (Scouse) ที่มาจากอาหารท้องถิ่นชื่อเดียวกันที่เป็นสตู นอกจากนั้นคำว่า “สเกาส์” ยังใช้เรียกสำเนียงท้องถิ่น การที่เป็นเมืองท่าทำให้ประชากรของลิเวอร์พูลมีความแตกต่างกันทางเชื้อชาติที่มาจากที่ต่างๆ โดยเฉพาะจากไอร์แลนด์

ความเป็นที่นิยมของเดอะบีทเทิลส์และกลุ่มนักร้องอื่นๆ ทำให้ลิเวอร์พูลเป็นที่ดึงดูดนักท่องเที่ยว ในปี ค.ศ. 2007 ลิเวอร์พูลฉลองครบรอบ 800 ปีที่ก่อตั้งมาและในปี ค.ศ. 2008 ลิเวอร์พูลก็ได้รับตำแหน่งเมืองหลวงทางวัฒนธรรมของยุโรปร่วมกับเมืองสตาวังเงร์ในนอร์เวย์
ในปี ค.ศ. 2004 บริเวณหลายบริเวณในตัวเมืองได้รับฐานะเป็นมรดกโลกโดยยูเนสโกที่เรียกว่าเมืองการค้าทางทะเลลิเวอร์พูล (Liverpool Maritime Mercantile City) ที่ประกอบด้วยบริเวณที่แยกกันหกบริเวณในตัวเมืองที่รวมทั้ง เพียร์เฮด (Pier Head) ท่าอัลเบิร์ตและถนนวิลเลียม บราวน์ และสถานที่ที่น่าสนใจของตัวเมืองl

ภูมิศาสตร์
ภูมิอากาศ

ลิเวอร์พูลมีสภาพภูมิอากาศแบบอบอุ่นชื้นภาคพื้นสมุทร (เคิพเพิน: Cfb) เช่นเดียวกันกับพื้นที่ส่วนใหญ่ของหมู่เกาะบริติช สภาพอากาศในฤดูร้อนค่อนข้างอบอุ่น ฤดูร้อนค่อนข้างเย็น และมีฝนตกพรำ ๆ ตลอดทั้งปี

การขนส่ง
ลิเวอร์พูลมีโครงสร้างพื้นฐานทางด้านการขนส่งที่กว้างขวาง สามารถเชื่อมต่อใจกลางนครกับพื้นที่เขตปริมณฑล รวมถึงส่วนอื่นของสหราชอาณาจักร ทวีปยุโรป และโลกได้ รูปแบบการขนส่งมีความหลากหลาย อาทิ ถนน ราง ทางอากาศ และทางทะเล โครงข่ายรถโดยสารประจำทาง รถไฟ และเรือเฟอร์รีท้องถิ่นอยู่ภายใต้การดูแลของเมร์ซีย์ทราเวล ซึ่งมีหน่วยงานรวบอำนาจเขตมหานครลิเวอร์พูลและสำนักนายกเทศมนตรีแห่งเขตมหานครลิเวอร์พูลเป็นผู้บริหารร่วมกันคนละครึ่ง หน่วยงานรวบอำนาจและสำนักนายกเทศมนตรีมีหน้าที่ควบคุมงบประมาณทางการขนส่งและอำนาจของระบบขนส่งท้องถิ่นที่เกี่ยวข้อง ท่าเรือหลักและท่าอากาศยานให้บริการเรือและเที่ยวบินขนส่งผู้โดยสารและสินค้าไปยังส่วนต่าง ๆ ของโลก
การขนส่งในประเทศและระหว่างประเทศ
ถนน

เนื่องจากใจกลางนครตั้งอยู่บริเวณกึ่งกลางของเขตมหานครโบโร จึงมีโครงข่ายถนนที่แผ่กระจายเชื่อมต่อไปยังย่านชานเมืองต่าง ๆ ที่รู้จักกันในชื่อพื้นที่สร้างเมืองลิเวอร์พูล (Liverpool Built-up Area) โดยโอเอ็นเอส เขตนครที่หนาแน่นในตัวเมืองและเมอร์ซียไซด์มีถนนและมอเตอร์เวย์หลายสายตัดผ่าน มอเตอร์เวย์สายหลักที่ผ่านเข้าใกล้เมืองได้แก่ สายเอ็ม58 มุ่งหน้าทางทิศเหนือ ในขณะที่สายเอ็ม62 และเอ็ม57 มุ่งหน้าทางทิศตะวันออก

มอเตอร์เวย์สายเอ็ม58 ซึ่งมุ่งหน้าทางทิศเหนือ มีระยะทาง 12 ไมล์ และเชื่อมต่อกับเทศมณฑลข้างเคียงของแลงคาเชอร์และเกรเทอร์แมนเชสเตอร์ ก่อนที่จะไปเชื่อมต่อกับสายเอ็ม6 มุ่งหน้าสู่วิกันทางทิศตะวันตก
มอเตอร์เวย์สายเอ็ม62 ซึ่งมุ่งหน้าทางทิศตะวันออก วิ่งตัดผ่านพื้นที่ทางตอนเหนือของอังกฤษ เชื่อมต่อระหว่างลิเวอร์พูลกับฮัลล์ที่ริมชายฝั่งอีกด้าน เส้นทางนี้ผ่านนครหลักหลายแห่ง อาทิ แมนเชสเตอร์, ลีดส์ และแบรดฟอร์ด เอ็ม62 ยังเชื่อมต่อกับมอเตอร์เวย์สายเอ็ม6 และ เอ็ม1 เชื่อมต่อไปยังพื้นที่ที่ห่างไกลขึ้นอย่างเบอร์มิงแฮม, ลอนดอน, นอตทิงแฮม, เพรสตัน และเชฟฟีลด์

สายเอ็ม57 มีระยะทาง 10 ไมล์ วิ่งในแนวเหนือ-ใต้ นอกจากจะทำหน้าที่เป็นถนนวงแหวนของเมืองแล้ว ยังเชื่อมต่อกับมอเตอร์เวย์สายเอ็ม62 และเอ็ม58 เช่นเดียวกันกับถนนอีสต์แลงคาเชอร์ เอ580 เชื่อมต่อโดยตรงกับถนนเอ5300 โดยผ่านสะพานข้ามแม่น้ำเมอร์ซีย์ไปทางด้านทิศใต้ของเมือง
ส่วนทางทิศใต้ ลิเวอร์พูลเชื่อมต่อกับวิดเนสและวอร์ริงตันผ่านทางถนน เอ562 และ เอ5300 โดยข้ามแม่น้ำเมอร์ซีย์ไปยังรันคอร์นในเชชเชอร์ ผ่านทางสะพานซิลเวอร์จูบิลีและสะพานเมอร์ซีย์เกตเวย์ มอเตอร์เวย์สายเอ็ม56 ยังให้บริการเส้นทางไปยังเทศมณฑลข้างเคียง เชื่อมต่อกับวิร์รัลและนอร์ทเวลส์ และเชื่อมต่อโดยตรงกับท่าอากาศยานแมนเชสเตอร์

อุโมงค์คิงส์เวย์และควีนส์เวย์ ลอดใต้แม่น้ำเมอร์ซีย์ไปยังนิคมต่าง ๆ ในคาบสมุทรวิร์รัลทางทิศตะวันตก ซึ่งรวมถึงเบอร์เคนเฮดและวอลลาซีย์ ถนนเอ41 และมอเตอร์เวย์สายเอ็ม53 ซึ่งมีจุดเริ่มต้นในเบอร์เคนเฮดทั้งคู่ เชื่อมต่อกับเชชเชอร์และชรอปเชอร์ และเชื่อมต่อกับนอร์ทเวลส์ผ่านทางถนนเอ55

รถไฟ
โครงข่ายรถไฟแห่งชาติของเน็ตเวิร์กเริล ให้บริการรถไฟที่เชื่อมระหว่างลิเวอร์พูลกับเมืองและนครหลักต่าง ๆ ทั่วอังกฤษ สถานีรถไฟหลักของนครคือ ซึ่งเป็นสถานีปลายทางของรถไฟสายหลักหลายสายที่วิ่งเข้าตัวนคร

มีบริษัทผู้ให้บริการรถไฟหกราย: อวานติเวสต์โคสต์, การรถไฟอีสต์มิดแลนส์, นอร์เทิร์นเทรนส์, การขนส่งเวลส์, ทรานส์แพนนินเอ็กซ์เพรส และเวสต์มิดแลนส์เทรนส์ สถานีสามารถเชื่อมต่อโดยตรงกับสถานีปลายทางต่าง ๆ ได้แก่ ลอนดอนยูสตัน (ใช้เวลาเดินทาง 2 ชั่วโมง 8 นาทีโดยรถไฟเพนโดลิโน), , , , , , , , , , และ
ไลม์สตรีท ซึ่งเปิดใช้งานใน ค.ศ. 1836 เป็นสถานีรถไฟปลายทางหลังที่เก่าแก่ที่สุดในโลกที่ยังคงใช้งานจนถึงปัจจุบัน สถานีลิเวอร์พูลเซาท์พาร์กอะเวย์ ซึ่งตั้งอยู่ทางทิศใต้ของนคร ให้บริการรถไฟเชื่อมต่อกับท่าอากาศยานของนคร

ท่าเรือ

ท่าเรือลิเวอร์พูลให้บริการขนส่งผู้โดยสารและสินค้าจากลิเวอร์พูลไปยังส่วนต่าง ๆ ของโลก เรือเฟอร์รีสำหรับผู้โดยสารแล่นออกจากนครข้ามทะเลไอริชไปยังเบลฟาสต์และไอล์ออฟแมน บริษัทขนส่งทางเรือที่ให้บริการ อาทิ ไอล์ออฟแมนสตีมแพ็คเกตคอมพานี, พีแอนด์โอเฟอร์รีส์ และสตีนาไลน์
ท่าเรือสำราญลิเวอร์พูลรองรับผู้โดยสารและลูกเรือกว่า 200,000 คนต่อปี ท่าเรือนี้ตั้งอยู่ใกล้กับไพร์เฮดในใจกลางนคร มีสิ่งอำนวยความสะดวกสำหรับผู้โดยสารที่เดินทางระยะไกล และมีเรือสำราญหลายสายให้บริการ จุดหมายปลายทางของเรือสำราญ อาทิ ออสเตรเลีย, ฝรั่งเศส, หมู่เกาะแฟโร, ไอซ์แลนด์, อเมริกาเหนือ, นอร์เวย์, สเปน และแคริบเบียน เส้นทางเรือสำราญที่ให้บริการที่ท่าเรือสำราญลิเวอร์พูล ประกอบด้วย:
*แอมบาสเซเดอร์ 
*แอตลัสโอเชียนวอยเอจส์ 
*อาซามารา 
*คาร์นิวัลครูซไลน์ 
*เซเลบริตีครูซซ์ 
*คูนาร์ดไลน์ 
*ดิสนีย์ครูซไลน์ 
*เฟรด เอิลเซิน 
*ฮาปัก-ลอยด์ครูซซ์ 
*ฮอลแลนด์อเมริกาไลน์ 
*โนเบิลคาเลโดเนีย 
*นอร์เวเจียน 
*พีแอนด์โอครูซซ์ 
*พรินเซสครูซซ์ 
*รีเจนต์เซเวนซี 
*รอยัลแคริบเบียน 
*ซากาครูซซ์ 
*ซิลเวอร์ซีครูซซ์ 
*ไวกิง
ท่าเรือลิเวอร์พูลเป็นท่าเรือที่มีความหนาแน่นของน้ำหนักสินค้ามากเป็นอันดับที่ 4 ของสหราชอาณาจักร โดยรองรับสินค้า 33 ล้านตัน ที่นี่เป็นท่าเรือหลักของประเทศสำหรับการค้าข้ามมหาสมุทรแอตแลนติกและเป็นท่าเรือที่ใหญ่ที่สุดที่อยู่ริมชายฝั่งตะวันตกของประเทศ รอยัลซีฟอร์ทและลิเวอร์พูล2เป็นอาคารหลักของท่าเรือที่มีจัดจ่ายสินค้าต่าง ๆ ที่นำลงจากเรือ มีการขุดคลองลีดส์และลิเวอร์พูลไหลผ่านใจกลางเมืองผ่านทางลิเวอร์พูลแคเนลลิงก์ที่ไพร์เฮดตั้งแต่ ค.ศ. 2009

ท่าอากาศยาน
ท่าอากาศยานลิเวอร์พูล จอห์น เลนนอน ซึ่งอยู่ทางทิศใต้ของนคร ให้บริการเที่ยวบินไปยังเมืองอื่นทั่วสหราชอาณาจักรและทวีปยุโรป มีจุดหมายปลายทางกว่า 60 แห่งที่มีเที่ยวบินโดยตรง และอีกกว่า 100 แห่งในกรณีที่เปลี่ยนเที่ยวบิน โดยมีจุดเปลี่ยนเครื่องที่สำคัญในแฟรงก์เฟิร์ต, ดับลิน และเคฟลาวิก สายการบินส่วนใหญ่ที่ให้บริการเป็นสายการบินราคาประหยัด อาทิ แอร์ลิงกัส, อีซี่ย์เจ็ต, เจ็ตทูดอตคอม, โลแกนแอร์, ลุฟท์ฮันซ่า, ไรอันแอร์, วีเดอเรอ และวิซซ์แอร์

การขนส่งท้องถิ่น
รถไฟ
 ให้บริการโดยเมอร์ซีย์เรล]]
โครงข่ายรถไฟในเขตเมืองของลิเวอร์พูล ซึ่งรู้จักกันในชื่อเมอร์ซีย์เรล เป็นหนึ่งในโครงข่ายรถไฟที่มีผู้โดยสารหนาแน่นที่สุดในประเทศ โดยให้บริการแก่ผู้โดยสารกว่า 30 ล้านคนต่อปี มีสถานีรถไฟ 69 แห่งภายในเขตมหานครลิเวอร์พูล รวมถึงบริเวณชายขอบและพื้นที่ใกล้เคียงในเทศมณฑลเชเชอร์และแลงคัสเชอร์

โครงข่ายประกอบด้วยสามเส้นทางหลัก ดังนี้: 
* สายเหนือ วิ่งไปยัง , , และ 
* สายวิร์รัล วิ่งลอดอุโมงค์รถไฟเมอร์ซีย์ และแตกสายย่อยไปยัง , , และ 
* สายซิตี ซึ่งเริ่มต้นที่ถนนไลม์ วิ่งไปยัง , , , และ
โครงข่ายมีระยะทาง และส่วนใหญ่ติดตั้งระบบไฟฟ้า ขบวนรถไฟมีตัวแทนจำหน่ายเมอร์ซีย์เรลเป็นเจ้าของและผู้ให้บริการ และมีเมอร์ซีย์ทราเวลเป็นผู้จัดการภายใต้การบริหารขององค์การรวมอำนาจเขตนครลิเวอร์พูล รถไฟท้องถิ่นของสายซิตีให้บริการโดยนอร์เทิร์นเทรนส์ แม้ว่าเส้นทางส่วนใหญ่จะอยู่ในโครงข่ายของเมอร์ซีย์เรล ภายในใจกลางนครลิเวอร์พูล มีสถานีรถไฟใต้ดิน 4 สถานีและอุโมงค์ยาว และ เป็นสถานีรถไฟใต้ดินแบบลึกสองแห่งที่มีอายุเก่าแก่ที่สุดในโลก
ค.ศ. 2023 มีการเปิดเดินรถไฟโดยสารจากพลังงานแบตเตอรีเป็นครั้งแรกในประวัติศาสตร์สหราชอาณาจักร โดยวิ่งบนเส้นทางของเมอร์ซีย์เรลจากสถานีเฮดโบลต์เลนที่เปิดใหม่ในเคิร์กบี แผนระยะยาว เมอร์ซีย์เรลฟอร์ออล ขององค์การรวมอำนาจเขตนครลิเวอร์พูล มีวัตถุประสงค์เพื่อลดการใช้รางที่สามและสนับสนุนการใช้พลังงานแบตเตอรีเพื่อขยายโครงข่ายรถไฟฟ้าไปยังพื้นที่ที่ยังเข้าไม่ถึง เช่นเดียวกันกับแมนเชสเตอร์, เรกซัม, วอร์ริงตัน และเพรสตัน

กีฬา
ทีมฟุตบอลที่ยิ่งใหญ่และมีชื่อเสียงในเรื่องแชมป์ของเมืองลิเวอร์พูล คือ ลิเวอร์พูล และ เอฟเวอร์ตัน สนามที่ใช้ในการแข่งขันของทีมทั้งสอง คือ แอนฟิลด์ และ สนามกีฬาฮิลล์ดิกกินสัน ตามลำดับ
ความสัมพันธ์ระหว่างประเทศ
เมืองพี่น้องและเมืองแฝด
ลิเวอร์พูลได้สถาปนาความสัมพันธ์เมืองแฝด กับ:

* เบอร์มิงแฮม รัฐแอละแบมา สหรัฐ (ตั้งแต่ ค.ศ.2015)
* โคโลญ ประเทศเยอรมนี (ค.ศ. 1952)
* ดับลิน ประเทศไอร์แลนด์ (ค.ศ. 1997)
* เซี่ยงไฮ้ ประเทศจีน (ค.ศ.1999)
* รีโอเดจาเนโร ประเทศบราซิล (ค.ศ.2003)
* เมดัน ประเทศอินโดนีเซีย
* ปีนัง ประเทศมาเลเซีย

เมืองมิตรภาพ
ลิเวอร์พูลได้สถาปนาความสัมพันธ์เมืองมิตรภาพอย่างไม่เป็นทางการ กับ:
* ฌีว็องชี-แล-ลา-บาเซ ประเทศฝรั่งเศส
* แฮลิแฟกซ์ ประเทศแคนาดา
* อาบานา ประเทศคิวบา
* ลาปลาตา ประเทศอาร์เจนตินา
* เมมฟิส รัฐเทนเนสซี ประเทศสหรัฐอเมริกา
* มินามิตาเนะ คาโงชิมะ ประเทศญี่ปุ่น
* เนเปิลส์ ประเทศอิตาลี
* นิวออร์ลีนส์ รัฐลุยเซียนา ประเทศสหรัฐอเมริกา
* โอเดสซา ประเทศยูเครน
* ปอนซักโก ประเทศอิตาลี
* รึมนีกูวึลเชอา ประเทศโรมาเนีย
* บัลปาราอิโซ ประเทศชิลี
สถานกงสุล
สถานกงสุลโพ้นทะเลแห่งแรกของสหรัฐอเมริกาเปิดที่ลิเวอร์พูลใน ค.ศ.1790 และยังคงเปิดดำเนินการมากว่าสองศตวรรษ ในปัจจุบันมีสถานกงสุลตั้งอยู่เป็นจำนวนมาก ซึ่งเป็นสถานกงสุลสำหรับประเทศชิลี เดนมาร์ก ไทย นอร์เวย์ เนเธอร์แลนด์ ฝรั่งเศส ฟินแลนด์ เยอรมนี โรมาเนีย สวีเดน อิตาลี เอสโตเนีย ไอซ์แลนด์ และฮังการี สถานกงสุลของประเทศตูนิเซียและโกตดิวัวร์นั้นตั้งอยู่ในเขตเซฟตันซึ่งอยู่ใกล้เคียง

ระเบียงภาพ
ไฟล์:Liverpool Anglican Cathedral North elevation.jpg|มหาวิหารลิเวอร์พูล 
ไฟล์:Albert dock at night.jpg|ท่าอัลเบิร์ต 
ไฟล์:Royal Liver Building.jpg|ตึกรอยัลลิเวอร์
ไฟล์:St Georges Hall, Liverpool, from the southwest.jpg|ตึกเซนต์จอร์จ
ไฟล์:Church of Our Lady and Saint Nicholas, Liverpool 2.jpg|
ไฟล์:Allerton Cemetery - geograph.org.uk - 40793.jpg|สุสานอัลเลอร์ตัน
ไฟล์:Crowne Plaza Liverpool John Lennon Airport Hotel Airside.jpg|สนามบินจอห์น เล็นนอน
ไฟล์:Port of Liverpool Building 10.jpg|ตึกคูนาร์ด
ไฟล์:Victoria Street, Liverpool.jpg|ถนนวิคตอเรีย
ไฟล์:LambananasOM.jpg|Superlambananas, 2010

อ้างอิง

บรรณานุกรม

* 
* 
* 
* 
*
อ่านเพิ่มเติม
* 
* Liverpool, Dixon Scott, 1907
* A History of Liverpool, Ramsay Muir, 1907
* Bygone Liverpool, Ramsay Muir, 1913
* Bygone Liverpool, David Clensy, 2008. 
* Liverpool 800, John Belchem, 2006. 
* Beatle Pete, Time Traveller, Mallory Curley, 2005.
* Chinese Liverpudlians, Maria Lin Wong, 1989. 
* Writing Liverpool: Essays and Interviews, edited by Michael Murphy and Rees Jones, 2007. 
* Jenkinson, Jacqueline, Black 1919: Riots, Racism and Resistance in Imperial Britain (Liverpool: Liverpool University Press, 2009)
* May, Roy and Cohen, Robin, 'The Interaction between Race and Colonialism: A Case Study of the Liverpool Race Riots
teraction between Race and Colonialism: A Case Study of the Liverpool Race Riots of 1919', Race and Class XVI.2 (1974), pp. 111–26